**Islams un Latvisms – vērtības un centieni**

(Vēstījums musulmaņiem un visiem Labās gribas cilvēkiem)

Pasaule šodien pārdzīvo ļoti saspringtus brīžus, daudzviet uzliesmo garīgi un militāri konflikti, mēs esam nonākuši pie tāda sliekšņa, kad mums ir jādomā par harmoniju Pasaulē, par Mieru visā Pasaulē un par agresoru izraisīta kara kriminalizāciju kā tādu. Šajā Pasaules Miera procesā ir jāiesaistās visiem labās gribas cilvēkiem, visu dzīvesveidu un reliģiju pārstāvjiem.

Viens no šodienas Pasaules lielākajiem sabiedriskās domas veidojošiem spēkiem ir Islāms un musulmaņi, varam to saukt par sava veida Musulmaņu civilizāciju ar savām dziļām tradīcijām un, gribētu uzsvērt, sadzīvošanas normām.

 Savukārt es pārstāvu vienu no šobrīd vairs nelielajām senās baltu-āriešu-tohāru civilizācijas tautām – latviešus. 800 gadus jūdeo-hristieši ir centušies mūs iznīcināt, pakļaut, bet mēs esam vēl dzīvi, lai gan mūsu tiešā redzamā vēsture iesniedzas vairāk kā pirms 20 000 gadiem, kad mēs balti, irāņi, ārieši un tohāri vēl bijām viena draudzīga tautu ģimene un apdzīvojām plašas zemes. Tas nekas, ka mēs tagad varbūt izskatāmies dažādi, bet *sirdis mums sit vienā ritmā* un man ir prieks par šo iespēju izteikt dažas domas. Mums latviešiem vispār nav tādas īstas priesteru institūcijas – tāpēc es nevaru sevi saukt par priesteri, bet uzskatu sevi par cilvēku, kurš cenšas nest Gaismu un būt par Garīgo Ceļvedi, lai tautu izvestu no neoliberālisma, alkatības muklāja un svešo vērtību Matrices. Es piekrītu daoistiem, ka dabiskais Ceļš ir svarīgs, bet es tomēr cenšos atrast dabisko Dieva nolikto ceļu un virzīt savu tautu uz Mērķi, kurš būtu – **dzīve pēc** **Dieva padoma**.

Mēs visi zinām, ka jūdaistiem un hristiešiem ir 10 baušļi, to ka musulmaņiem ir citādāki 10 baušļi, pēc kuriem vadīties dzīvē, bet mums, baltu -āriešu civilizācijai, ir izkristalizējušās gadu tūkstošos savas vērtības, kuras esmu centies apvienot Latviešu Tikumības Kodeksā, kurš atspoguļo arī visas baltu-āriešu civilizācijas vērtības. Tas sastāv no 19 tikumiem. Dotie tikumi nav uztverami kaleidoskopiski, bet gan kā mozaīka jeb vienota sistēma. Kā pirmais un galvenais tikums ir **DIEVA GODĀJUMS.** Tas nozīmē **-** dzīvot pēc Dieva padoma, censties izzināt Dieva gudrību, attīstīt savu Dieva doto talantību, ievērot Dieva doto Kalendāro ritu un svētes. **Dieva godināšana, protams, iet roku rokā ar godbijību un cieņu pret mūsu Radītāju.** Es negribu nākt ar savu Dziesmu grāmatu citu Templī, bet tikai nosaukšu visus pārējos Baltu civilizācijas 18 tikumus: vispirms 9 paštikumi (*self-virtue*) -  **GUDRĪBA** **un ATJAUTĪBA,** tā irgudrība bez viltības (*Wisdom, not slyness, but cleverness*), **DARBA tikums - darba mīlestība** (brīva darba, ne verga darba), **DAIĻUMS, LĪKSMĪBA** (tikai nejaukt ar hedonismu), **LABESTĪBA, ŽELSIRDĪBA ar LABDARĪBU, LĪDZJŪTĪBA un LĪDZCIETĪBA, GODS** **un PAŠCIEŅA, DROŠSIRDĪBA un BEZBAILĪBA.** Nākošie deviņi ir ļaužtikumi **– MĪLESTĪBA, SADERĪBA** jeb tagad jaunākos laikos to saucam par **DRAUDZĪBU, GODĪGUMS un VĀRDA TURĒŠANA, savstarpēja CIEŅA, GODBIJĪBA, VIESMĪLĪBA, DEVĪBA un savstarpējā PALĪDZĪBA, TAISNĪGUMS jeb LĪDZĪGS LĪDZĪGOS, LABSKANĪGUMS** jeb **svešvārdā – REPUTĀCIJA.** Tāda ir mūsu tūkstošiem gadus senā vērtību sistēma, kuru esmu centies apkopot no dažādiem baltu tautu avotiem. Baltu civilizācijai un mums latviešiem nav savas reliģijas, bet ir savs Latviešu dzīvesveids, kuru mēs saucam – latvisms. Musulmaņiem pastāv sava vērtību sistēma, kura ietverta svētajā grāmatā Korāns. Es gribētu uzsvērt - Islams musulmaņiem, tāpat kā mums latvisms, nav vienkārši reliģija, bet tas ir dzīvesveids. Un tas varbūt arī ir pats galvenais, kas mūs vieno. Varbūt es šur tur maldos, bet gandrīz visas manis nosauktās vērtības es atrodu Islama vērtību sistēmā. Es neesmu centies atrast to, kas mūs šķir, kas mūsos ir dažāds, bet tieši pretēji - centos atrast to kopīgo, kur mūsu uzskati ir kopīgi, atrast virzienus, kuros mēs varam kopīgi strādāt un kopīgi censties sakārtot Dieva Pasauli, kā mums to noteicis Dievs, censties izprast viņa gudrību, un atbilstoši tai sakārtot dzīvi uz mūsu planētas.

 Jo vairāk iedziļinos musulmaņu un citu reliģiju filozofu un teologu darbos, jo vairāk saskatu iespējas kopīgam darbam. Es nonācu pie tāda darbu pirmā saraksta, kurus mēs varētu risināt kopīgi, lai šo Pasauli darītu gaišāku un cilvēkus laimīgākus.

* **Par karu un mieru. Draudzību starp tautām.** Mēs esam par kara kriminalizāciju, ja tikai tā nav aizstāvēšanās pret kādu varmāku.Mēs savā zemē un visā Centrāleiropā jūtam, ka notiek patiesā Islāma nomelnošana un diskreditācija. Daudzi, es viņus sauktu par pseido-zinātniekiem, sludina bezmaz civilizāciju sadursmi. Es gribētu teikt - Nemāniet Pasauli. Notiek dažu Prediktoru cenšanās uzkundzēties pār Pasauli, tās dažādām civilizācijām, bet tie, savu savtīgo interešu vadīti, inscenē dažādas sadursmes, provokācijas, terorismu un apmelošanas kampaņas. Tauta ar tautu nekad vēsturē nav karojušas, Korāns saka – „Ak, cilvēki! Mēs jūs izveidojām par tautām un ciltīm, lai jūs izzinātu viena otru...” Vai tad tie nav Zelta vārdi! Tas ir teikts arī mūs ļaužtikumos – tautai ar tautu jādzīvo kā **Līdzīgs Līdzīgos un Tautu Draudzībā.**
* **Vīrietis un Sieviete.** Korāns saka: „Mēs jūs radījām kā vīrieti un sievieti..” Ceru, ka man Islama filozofi piekritīs, ka tas nosaka, ka nevar būt konkurence starp vīrieti un sievieti, bet tikai sadarbība, jo Dievs ir katram uzlicis savu uzdevumu dzīvē. Baltu civilizācijā nekad nav pastāvējusi tiesiskā atšķirība starp vīrieti un sievieti, sievietes diskrimināciju atnesa iekarotāji. Bet Tuvajos un Vidējos austrumos, parādoties Islamam, tieši tas atnesa brīvību sievietei, kura tur bija nolikta zemāka par vergu.
* **Varmācīgās reliģijas**. Latvisms ir jāieaudzina. Latvieši saka, ar varu mīļš nekļūsi – tā arī islams, pretēji kristietībai, nepiegriež savai ticībai **varmācīgi.** Pret latviešiem bija vērsti Ziemeļu krusta kari, lai baltu tautas hristianizētu, tā bija asiņaina hristianizācija, kurā baltu tautas praktiski tika iznīcinātas, atstājot dzīvajos katru piekto.
* **TAISNĪGUMS.** Islams, tāpat kā latvisms, cenšas radīt taisnīgu sabiedrību, kuras pārraudzītājs ir Dievs. Arī mēs esam pret to, ka bagātās valstis izved veselu tautu pauperizāciju, speciālu novešanu nabadzībā. Viņas pat izgudrojušas jaunu terminu un jēdzienu - Trešo Pasauli. Tā ir nostāšanās pret Dievu.
* **Zinātne.** Es kā zinātnieks pievēršu īpašu uzmanību Zinātne **islāmā un latvismā - tā tiek cienīta.** Latvijā tā šobrīd ir katastrofālā stāvoklī, tā tiek iznīcināta, jo dažu valstu un privātkoncernu oligopolijas rezultātā tiek veicināti tikai tādi izgudrojumi, kuri nes lielāku peļņu, nevis tautām labklājību. Akadēmiskā zinātne viņiem vispār nav vajadzīga. Apgaismību pārķēra ilumināti un citas virs-institūcijas un veica re-evolūciju, tas ir, apturēja attīstību un novirzīja to pa citu ceļu, radīja jaunu Pasaules pārvaldību – jaunu virs-struktūru, pauperizācijas un urbanizācijas vilni, un masveida moderno verdzību ar robotcilvēkiem pie konveijera.
* **Par Cilvēka verdzību**. Arābu pasaulē līdz ar Islama atnākšanu tika nolikvidēta verdzība, mums otrādi- tūkstošiem gadus nezinājām, kas ir verdzība, bet līdz ar krustnešu atnesto jūdeo-hristietību, tā parādījās 13.gs, līdz ar komunisma okupāciju 1940. g. mēs kļuvām par komunistu vergiem, bet no 1993.g., līdz ar neoliberālisma plīvura pārklāšanos, radās „modernā verdzība”, savukārt, līdz ar speciāli radīto ekonomisko krīzi Pasaulē un Latvijā, 2008.gadā vēl papildus kļuvām par finansiāliem vergiem svešzemnieku bankām. Latvijā parādu verdzība tika speciāli radīta, tāpat Latvijā speciāli ir radīti apstākļi, lai cilvēki brauktu meklēt darbu citās valstīs, atstātu Latviju, pat nosaucot to par Veiksmes stāstu. Tā ir mērķtiecīgi, speciāli radīta situācija un politika!
* **Par banku interešu procentiem un augļošanu**. Latvisms tieši tāpat kā Islams ir pret šo sātanisko izgudrojumu - kļūt bagātiem uz citu rēķina, bez darba. Tieši aizdevuma procenti ir tie, kas iznīcina līdzsvarotu tautas saimniecību, jebkuru dabisku tirgu pārvērš oligopolijā dažiem varenajiem, nerunājot jau nemaz par inflāciju un bezdarbu. Tā ir speciāli mākslīgi radīta situācija, lai daži pārvaldītu Pasauli.
* **Par valsts verdzību.** Es esmu viens no tiem, kurš izveidoja un vadīja Latvijas Tautas fronti, lai mēs atbrīvotos no PSRS, lai atgūtu neatkarību. Mēs uzvarējām, mēs kļuvām brīvi, mums bija valsts bez parādiem, tikai okupētājvalstis bija un ir mums parādā par okupācijas laikā nodarīto. Es to varu apgalvot, jo pats biju parlamenta Budžeta komisijas loceklis. Bet šobrīd mūsu valsts Briseles administrācijas virsvadībā jau ir kļuvusi par finansiālo ķīlnieci daudzu miljardu apmērā. Mēs esam ķīlnieki Pasaules finansistu sindikātam.

**Tie bija tikai daži mani priekšlikumi Miera un Labās gribas cilvēku iespējamās sadarbības jomā, protams, tas spektrs jau ir daudz plašāks. Kopīgi veidosim Pasauli gaišāku mums visiem. Lai Dievs ir ar mums. Lai Top!**

**Dr. Valdis Šteins**